el el el el el el el el el el el en el el el el el en el el el en el en el el el en el el en el el el en el en el en el el ru en el el el el el el el el el en el el el el en el el el el el el el el el el el el el el el ja el el el el el el el el el en el el el el el el el el el el el el el
Το PlayStation 3 (συντομογραφία: PS3, ιαπωνικά: プレイステーション3-, Χέπμπορν: Pureisuteshon Suri 3) είναι κονσόλα παιχνιδιών της Sony, η τρίτη κονσόλα της σειράς PlayStation. Πρόγονος της είναι το PlayStation 2, που σταμάτησε να παράγεται το 2013, και απόγονος το PlayStation 4, που κυκλοφόρησε για πρώτη φορά το 2013.[2]
11 Νοεμβρίου 2006–29 Μαΐου 2020 (Ιαπωνία)
2.5ιντσος SATA σκληρός δίσκος (12 GB (μόνο super-slim), 20 GB, 40 GB, 60 GB, 80 GB, 120 GB, 160 GB, 250 GB, 320 GB ή 500 GB included) (αλλάζει από το χρήστη)
Sixaxis, DualShock 3, DualShock 4, Logitech Driving Force GT, Logitech Cordless Precision controller, standard USB controllers, GT Force, rhythm game controllers, PlayStation Move, PlayStation 3 Blu-ray Remote Control, GunCon 3, PlayStation Portable, Wonderbook, PlayStation Vita, πληκτρολόγιο και ποντίκι
Blu-ray Disc (δίσκος παιχνιδιού PlayStation 3)
Δίσκος παιχνιδιού PlayStation και PlayStation 2
Το PS3 υπήρχε στην αγορά της Νέας Ζηλανδίας μέχρι το τέταρτο τρίμηνο του 2015 όπου και σταμάτησε.[3]
Από το 2014 οι τίτλοι μεγαλύτερων εταιριών ανάπτυξης επικεντρώθηκαν περισσότερο στις κονσόλες 8ης γενιάς με αποτέλεσμα να γίνεται κυκλοφορία παιχνιδιών μικρότερης κλίμακας και τα παλαιότερα βιντεοπαιχνίδια να πωλούνται ως "Essentials". Στις 29 Μαΐου του 2017, η παραγωγή της κονσόλας στην Ιαπωνία σταμάτησε.[4][5] Το Playstation 3 αποτελεί ακόμα μια σημαντικά ενεργή κονσόλα, πράγμα που αποδείχτηκε μετά το πρόσφατο update που πραγματοποιήθηκε τον Νοέμβριο του 2017.[6]
Ανταγωνιστικές κονσόλες που απευθύνονται στο ίδιο αγοραστικό κοινό, είναι το Xbox 360 της Microsoft και το Nintendo Wii της Nintendo. Μέχρι τον Δεκέμβριο του 2016, είχαν πουληθεί 86,71 εκατομμύρια κομμάτια.[7] Επίσης, το βιντεοπαιχνίδι με τις περισσότερες πωλήσεις είναι το Grand Theft Auto V με 21.190.000 μέχρι τις 18 Φεβρουαρίου του 2017.[8]
Η πρώτη εμφάνιση του PlayStation 3 έγινε στην διοργάνωση της E3, το 2005 μια χρονιά που θα κυκλοφορούσε το Xbox 360 το ερχόμενο φθινόπωρο. Οι ιδιαιτερότητες που είχαν πρωτακουστεί ήταν πολλές, όπως η μέθοδος Sixaxis, με την οποία ο παίκτης μπορούσε να κινήσει αντικείμενα ή τον χαρακτήρα του παιχνιδιού με κινήσεις και όχι με το πάτημα των κουμπιών του χειριστηρίου, η χρήση παιχνιδιών του PlayStation 2 στην νεότερη κονσόλα και το εξελιγμένο λογισμικό του.
Ως επίσημη κυκλοφορία του είναι η 11η Νοεμβρίου του 2006 και τα πρώτα αντίγραφα ήδη είχαν πουληθεί στην Ιαπωνία και οι προβλέψεις για την Sony ήταν πολύ αισιόδοξες. Η πρώτη έκδοση ήταν το Playstation 3 Classic, με χωρητικότητα 20, 40, 60 και 80 GB και τον αρχικό, παχύ σχεδιασμό. Σε παγκόσμιο επίπεδο και με τους κύριους ανταγωνιστές του να έχουν μεγάλες πωλήσεις, το "κίνητρο" των ιδιαιτεροτήτων έγινε μειονέκτημα ως προς την τιμή απόκτησης του (599 ευρώ). Το 2009 παρουσίασε το PS3 Slim μια λεπτότερη και αναβαθμισμένη έκδοση με την προσθήκη του PlayStation Plus και την πλήρη απομάκρυνση του YLOD (Yellow Ring of Death)[9]. Τον Σεπτέμβριο του 2012, η Sony παρουσίασε την τρίτη έκδοση του Playstation 3, το Playstation 3 Super Slim, με σκληρό δίσκο χωρητικότητας 250 GB και 500 GB (το 250 GB δεν είναι διαθέσιμο σε περιοχές PAL). Επίσης υπάρχει και σε 12 GB (flash memory) όπου είναι διαθέσιμο μόνο σε περιοχές PAL. Το PS3 Super Slim είναι 25% μικρότερο και 20% ελαφρύτερο από την δεύτερη έκδοση του PS3. Στην παραγωγή όμως είναι διαθέσιμα μόνο τα Super Slim μοντέλα[10].
Τα περιφερειακά του PlayStation 3 περιλαμβάνουν τα τηλεχειριστήρια Sony Dualshock 3 Sixaxis (έξι αξόνων), που διαθέτει δύο μοτέρ δόνησης, τα τηλεχειριστήρια Sony PS3 Move Controller, οι συσκευές Sony PS3 Web Eye Camera Move Sensor, καθώς και άλλα τηλεχειριστήρια κατασκευασμένα από άλλες εταιρείες. Υπάρχει σκληρός δίσκος με μέγεθος 250 GB. Επιπλέον, το PlayStation 3 είναι συμβατό με blu-ray.
Από τον Ιούλιο του 2014, μπορεί να χρησιμοποιηθεί και το χειριστήριο DualShock 4 είτε με καλώδιο USB, είτε χωρίς. Διαθέτει μεγαλύτερη ισχύ μπαταρίας σε σύγκριση με το DualShock 3.[11]
To PlayStation 3 διαθέτει οδηγό Blu-Ray με δυνατότητα ανάγνωσης Blu-ray Disc, DVD ROM και CD-ROM. Ακόμη, έχει σχεδιαστεί να εμφανίζει εικόνα υψηλής ανάλυσης μέχρι και 1080p (Full High Definition). Τέλος, μπορεί να συνδεθεί με το PlayStation Network. Από τον Νοέμβριο του 2016 με το update 4.81, έγινε αναβάθμιση λογισμικού της κονσόλας, με την οποία δίνεται η δυνατότητα για λήψη εικόνας υψηλής ευκρίνειας σε όλα τα βιντεοπαιχνίδια, αποκλειστικό πρόγραμμα του YouTube για το PS3, χρήση του προγράμματος Netflix, που δίνει την δυνατότητα για κατέβασμα ταινιών, και επιπλέον υλικό.
Επιπλέον, υπάρχει η δυνατότητα αυτόματου καθαρισμού του εσωτερικού συστήματος της κονσόλας ή και επιπλέον προβλημάτων χωρίς την παρέμβαση τεχνικού, οι οποίες μπορούν να αναζητηθούν στο διαδίκτυο.
Στο PlayStation Network υπάρχουν διάφορες εφαρμογές που μπορείς να αγοράσεις και να κατεβάσεις όπως θέματα, demo παιχνίδια, PSone Classics, PS2 Classics, εφαρμογές, αναβαθμίσεις για παιχνίδια και άλλα πολλά.
↑ Platform Sales, VG Chartz.com Ανακτήθηκε στις 08 Μαρτίου 2019
↑ «PlayStation 4 hitting shelves on November 15th in the US for $399, November 29th in Europe and Latin America». Engadget. Ανακτήθηκε στις 29 Μαΐου 2017.
↑ «PlayStation 3 discontinued in New Zealand». Stuff=Technology. 5 Οκτωβρίου 2015. Ανακτήθηκε στις 19 Μαρτίου 2017.
↑ «PlayStation 3 production ended in Japan - Gematsu» (στα αγγλικά). Gematsu. 2017-05-29. http://gematsu.com/2017/05/playstation-3-production-ended-japan. Ανακτήθηκε στις 2017-05-29.
↑ «PlayStation®3 チャコール・ブラック 500GB | プレイステーション® オフィシャルサイト». www.jp.playstation.com. Ανακτήθηκε στις 29 Μαΐου 2017.
↑ «PS3 System software». Playstation.com. Ανακτήθηκε στις 21 Νοεμβρίου 2017.
↑ «Platform Totals». VGChartz. Ανακτήθηκε στις 14 Ιανουαρίου 2017.
↑ «Grand Theft Auto V (PlayStation 3)». VGChartz. Ανακτήθηκε στις 20 Μαρτίου 2017.
↑ «A brief history of the PlayStation 3». Critical Hit. 13 Δεκεμβρίου 2013. Ανακτήθηκε στις 19 Μαρτίου 2017.
↑ «Sony PlayStation 3 Super Slim review». CNET. Ανακτήθηκε στις 19 Μαρτίου 2017.
↑ «PS4's Dualshock 4 now works wirelessly with PS3». engadget. 2 Ιουλίου 2014. Ανακτήθηκε στις 15 Φεβρουαρίου 2017.